روسیه دولت باشلیغی ویلادیمیر پوتین، فرانسه جمهور باشلیغی ایمانوئیل مکرون و آلمان باش وزیری انگیلا مرکل بیلن سوریه، اوکراین و ایران موضوعلری بوییچه گپیردی.
دولت رئیس لیک (کرملین) دن بیریلگن بیاناتده،  پوتین نینگ مکرون و مرکل بیلن تیلفون آرقه لی اوچره شگن لیگی بیلدیریلدی.
"مذکور اوچره شووده سوریه موضوعسی مطرح بولدی. پوتین سوریه نینگ شمال – غرب تامانیده گی وضعیت گه ییچیم تاپیش تینچ اهالینی قوریقلش و ترور خطرینی یوق قیلیش اوچون تورکیه بیلن مشترک آلینگن چاره – تدبیرلر توغریسیده معلومات بیردی" دیب ایتیلگن.
بو بیاناتده، اساسی قانون کمیته سی نینگ ایجاد ایتیلیشی و سوریه ده گی بحران نینگ بیرلشگن ملتلر تشکیلاتی خوفسیزلیک کینگشی نینگ 2254 – قراری گه بناً ییچیم تاپیش اوچون تماسلرنینگ برقرار بولیشی کیره ک لیگی اورغولنگن.
اوکراین بحرانی گه مینسک کیلیشووی دایره سیده ییچیم تاپیلیشی گه دقت قره تیلگن.
ایران هسته ای کیلیشوونینگ دوام ایتیشی کیره ک لیگی گه اشاره قیلینگن خوددی شو اوچره شوولرده "روسیه، فرانسه و آلمان نینگ ایران بیلن تجارت و اقتصاد ساحه لریده همکارلیگی گه دوام ایتیشلری اورغولندی" دیب تذکر بیریلگن.
بو اوچره شووده تامانلرنینگ تورلی سویه لرده تماسلرنینگ دوام ایتتیریلیشی توغریسیده کیلیشیب آلگن لیکلری بیلدیریلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
